Diari Oficial de la Generalitat Valenciana


Sumari del DOGV 7377, del 08-10-2014 (2014/9114)

ACORD de 19 de setembre de 2014, del Consell, pel qual s'autoritza una transferència entre programes i capítols, del capítol 4 del programa 453.40, Arts Plàstiques i Escèniques, al capítol 2 dels programes 452.10, Llibre, Arxius i Biblioteques, i 458.10, Patrimoni Cultural i Museus, de la Conselleria d'Educació, Cultura i Esport, per un import total de 140.000 euros. Expedient 09.025/14-091.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7377

Data del DOGV
:   08-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9114


Data del document
:   19-09-2014

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 19 de setembre de 2014, del Consell, pel qual s'autoritza una transferència entre programes i capítols, del capítol 4 del programa 453.40, Arts Plàstiques i Escèniques, al capítol 2 dels programes 452.10, Llibre, Arxius i Biblioteques, i 458.10, Patrimoni Cultural i Museus, de la Conselleria d'Educació, Cultura i Esport, per un import total de 140.000 euros. Expedient 09.025/14-091. [2014/9114]  
El Consell, en la reunió del dia 19 de setembre de 2014, va adoptar l'acord següent:  
L'annex de transferències corrents del programa 453.40, Arts Plàstiques i Escèniques, inclou la línia genèrica T6418 «Promoció de les arts i de la cultura», amb una dotació inicial de 719.000 euros. Atés que la convocatòria d'ajudes s'ha realitzat per un import de 300.000 euros, la Conselleria d'Educació, Cultura i Esport ha proposat destinar part de la dotació restant a incrementar el capítol 2 dels programes 452.10 i 458.10, a fi de donar cobertura, en el primer d'estos, a la colaboració amb el sector editorial i llibrer, facilitant la seua participació en fires, així com a gastos no previstos en relació amb el manteniment de l'edifici de Sant Miquel dels Reis, seu de la Biblioteca Valenciana, i, en el segon, a l'increment de gastos del Museu de Belles Arts pel trasllat dels quadros derivat de la V fase de les obres.  
  
A este efecte, i en virtut del que disposen els articles 18 i 19 de la Llei 6/2013, de 26 de desembre, de Pressupostos de la Generalitat per a l'exercici 2014, a proposta del conseller d'Hisenda i Administració Pública, el Consell  
  
  
ACORDA  
  
Primer  
S'autoritza una minoració de crèdit en l'aplicació 02.40.35.481.76.5 per un import de 140.000 euros, així com la minoració per este mateix import en la dotació de la línia T6418 «Promoció de les arts i de la cultura» del seu annex de transferències corrents, d'acord amb el detall següent:  
Segon  
S'autoritza un augment de crèdit en les aplicacions i pels imports següents:  
  
Aplicació Import  
92.19.62.847.38.7 70.000,00  
34.32.25.913.04.3 70.000,00  
Total 140.000,00  
  
Valencia, 19 de setembre de 2014  
  
El vicepresident i secretari del Consell,  
JOSÉ CÍSCAR BOLUFER